**Dragostea înseamnă să te dăruieşti**

**De episcopal Thomas J. Olmsted**

*Următoarea e o predică ţinută de episcopal Thomas J. Olmsted, coajutorul episcopului de Wichita, Kan., pe 20 ianuarie 2001*

Dumnezeu ne-a creat în dragoste, Dumnezeu ne-a creat din dragoste, Dumnezeu ne-a creat pentru dragoste. Dumnezeu ne-a dat două porunci: “ Să-l iubiţi pe Dumnezeu cu toată gândirea, cu toată inima, cu toată puterea şi cu tot sufletul. Să-l iubeşti pe aproapele ca pe tine însuţi.” Dragostea este deci originea noastră, destinul nostru, chemarea noastră. Dacă nu iubesc, dacă nu experimentez dragostea, viaţa mea rămâne o enigmă pentru mine şi e golită de sens. Numai dragostea face viaţa să merite.

De aceea Sf. Paul scrie (1 Corinteni 13: 1-3) : “ Dacă aş vorbi glasuri omeneşti sau îngereşti, dar nu aş avea dragoste, aş fi ca un clopot răsunător sau ca o chimvală zăngănitoare. Şi dacă aş avea darul profeţiei şi aş înţelege toate misterele şi toată ştiinţa, dacă aş avea credinţă cât să mut munţii, dar n-aş avea dragoste, n-aş fi nimic. Şi dacă aş da tot ce am, şi dacă mi-aş da trupul spre a fi schingiuit, dar nu am dragoste, atunci nu am nimic.”

Astfel, când ne gândim la demnitatea umană şi la dreptul la viaţă al fiecărei persaone, începem prin a ne gândi la dragoste. Când ne amintim cu tristeţe şi groază infama decizie a curţii supreme din Statele Unite Roe vs. Wade , care s-a întâmplat acum 28 de ani, şi când încercăm să înţelegem responsabilitatea noastră ca indivizi şi ca urmaşi ai lui Isus pentru a schimba acea decizie legală dezastruasă, începem să ne concentrăm atenţia asupra dragostei. Pentru că dragostea e originea şi chemarea noastră, destinul şi speranţa noastră. Şi în timp ce totul în această lume poate trece, dragostea nu. Dragostea, deşi tandră, este puternică. Dragostea nu dă greş nicioadată.( 1 Corinteni 13: 4-13).

Dar ce e dragostea?Cum arată ea? Care e diferenţa între dragostea autentică şi opusul ei? În mod fundamental, învăţăm ce e dragostea de la Dumnezeu, din dragostea celor trei persoane din Preasfânta Treime şi anume, dragostea înseamnă dăruirea şi primirea persoanelor. Dumnezeu atât de mult a iubit lumea încât l-a dat pe unicul său Fiu. Să iubeşti înseamnă să te dăruieşti altora şi să-i accepţi pe ceilalţi ca dar.

Despre asta e Craciunul: Dumnezeu ni s-a dat. Ni s-a dăruit în cei mai umani termeni. Cuvântul devine trup. A devenit un copilaş în sânul Mariei.

Despre asta e Vinerea Mare: Dumnezeu ni s-a dat ca victimă inocentă pe cruce. A murit ca noi să putem trăi. S-a dat morţii ca noi să putem fi salvaţi de moarte.

Despre asta e Cina cea de taină: Dumnezeu ni s-a dăruit sub forma pâinii şi a vinului. Isus a luat pâinea, a frânt-o şi a dat-o ucenicilor zicând: “ Acesta e trupul meu.” Unii dintre voi care sunteţi în mişcarea pro-life aţi putea fi familiari cu pr. Frank Pavone, fondatorul unei mişcări Preoţi pentru viaţă. Într-un articol recent, a pus întrebarea: “ V-aţi dat seama vreodată că aceleaşi patru cuvinte care au fost folosite de Isus ca să salveze lumea sunt de asemenea folosite de unii ca să promoveze avortul? “Acesta este trupul meu.” Aceleaşi cuvinte simple sunt spuse din părţi diferite ale universului, cu înţelesuri care sunt direct opuse unul altuia.

Când Isus a spus aceste cuvinte, El arăta spre Calvar, spre ce va face cu trupul său de dragul altora, cum îşi va sacrifica trupul ca noi să avem viaţă. Mai mult, se dăruieşte pe sine complet, încât ne invită să participăm în propria viaţă. Ne face să ne amintim de trupul său, un mister extraordinar de dragoste perfectă. Paradoxal, o persoană care susţine avortul foloseşte aceleaşi cuvinte, dar pe dos:” Acesta e trupul meu. Nu-mi spune ce să fac cu el. E al meu şi pot face ce vreau cu el, chiar şi să ucid viaţa care creşte în el.”

Aceleaşi cuvinte pot avea rezultate opuse. Cristos îşi dă trupul ca noi să avem viaţă şi să o avem din abundenţă.( cf. Ioan 10,10). Dându-ne trupul, Cristos ne învaţă înţelesul dragostei : El spune: “ Mă sacrific pentru binele celeilalte persoane”. Avortul ne învaţă opusul dragostei .Spune:” Sacrific cealaltă persoană pentru binele meu propriu”. (Cf. Pavone, ibid.)

E adevărat să spunem: “ Acesta e trupul meu.” Dar de ce? De ce acest trup este al meu? De ce Dumnezeu ne-a dat responsabilitatea şi libertatea asta? Aşa încât să facem ce a făcut şi Isus, ca să ascultăm porunca lui de la Cina cea de taină: “ Faceţi aceasta în amintirea mea. “

În ziua în care ne-am născut, părinţii nostri au spus: “ Acesta e trupul meu dat pentru tine. N-au spus: “Acesta e trupul meu, nu-mi sta în cale”. Aceasta e vocaţia şi misiunea părinţilor. E felul în care modificăm Roe vs. Wade. O cultură a vieţii e construită cu câte un copil, cu femei şi barbaţi spunând cu Isus, din dragoste pentru partener şi din dragoste pentru fiecare copil pe care-l dă Dumnezeu: “ Acesta e trupul meu. După cum Dumnezeu mi-a dat viaţa, aşa ţi-o dau şi eu”. Astfel, dragostea constă în a te dărui celorlalţi.

Mai există o parte adiţională a dragostei, care decurge în mod natural din cel mai adânc sens al ei şi anume că dragostea înseamnă şi primire cu recunoştinţă. De fapt, la nivel uman, existenţial, acesta e cel mai puternic efect al dragostei. Asta a făcut Sfânta Fecioară când i-a spus lui Dumnezeu: “ Fiat, fie mie după cuvântul Tău.” Cu bucurie a primit în trupul ei darul lui Dumnezeu însuşi, Fiul lui Dumnazeu a devenit Fiul Mariei.

Asta au făcut Zaharia şi Elisabeta pentru Ioan Botezătorul :L-au primit cu bucurie ca pe un dar de la Dumnezeu. Asta fac soţii şi soţiile uni pentru alţii, şi de aceea căsătoria e un semn al dragostei lui Isus faţă de Biserica sa. Asta fac părinţii pentru copiii lor. Chiar înainte de a-şi da trupurile pentru copiii lor, ei primesc cu bucurie darul unui copil care vine de la Dumnezeu.

Avortul e refuzul de a primi un copil ca dar. Nu numai că nu e recunoscător pentru darul celeilalte persoane, dar avortul distorsionează tot adevărul. Limbajul se strâmbă, responsabilitatea pentru ceilalţi e aruncată. În loc să fie numit copil, nenăscutul e numit un agresor sau un ţesut sau orice alt termen dezumanizant. Refuzul de a vedea alte persoane ca dar de la Dumnezeu, alegerea de a-i vedea ca pe nişte poveri nedorite sau invazionişti ai intimităţii, este o clară evidenţă a culturii morţii.

Contracepţia urmează aceeaşi logică falsă. Pentru că refuză să primească soţul ca dar. Spune: “ Te voi primi numai dacă eşti infertil.” Nu de puţine ori se spune că ar fi mai puţine avorturi dacă contraceptivele ar putea fi accesibile tuturor. Exact opusul s-a dovedit a fi adevărat. Ţară după ţară, avortul se răspândeşte tot mai mult la scurt timp după introducerea contraceptivelor în societatea noastră. Ceea ce urmează, legalizarea contracepţiei, este dezvoltarea mentalităţii contraceptive în care copiii sunt priviţi ca obstacole ale realizării personale. Orice viaţă care rezultă dintr-o unire sexuală care trebuia ferită de concepţie prin intermediul pilulei sau altor mijloace, devine astfel un duşman de evitat cu orice chip. Avortul devine soluţia pentru o contracepţie care a dat greş.

E dragostea lui Dumnezeu faţă de lume care ne dă bucuria, care ne susţine speranţa. E dragostea lui Dumnezeu cea care formează demnitatea fiecărei fiinţe umane. Chiar din momentul concepţiei suntem toţi creaţi în dragoste şi suntem răscumpăraţi de sacrificiul Fiului său. Fiecăruia ne spune: “ Acesta este trupul meu, dat pentru voi. “

Să ne bucurăm în dragostea lui Dumnezeu care e mai puternică decât păcatul şi mai puternică decât moartea. Dragostea Dumnezeului celui viu nu va înceta niciodată. Cerul şi pământul vor trece. Roe vs. Wade va trece, e doar o chestiune de timp. Dar dragostea nu va dispărea niciodată. Victoria dragostei lui Cristos a început deja. Mila lui lucrează prin noi pentru a construi a Cultură şi o Civilizaţie a iubirii.

*Episcopul Olmsted este coajutorul episcopului de Wichita, Kansas, USA.*